CELEX: 32014R0449
Language: et
Date: 2014-05-02 00:00:00
Title: Komisjoni rakendusmäärus (EL) nr 449/2014, 2. mai 2014 , millega muudetakse rakendusmäärust (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta

3.5.2014   
            
            
               ET
            
            
               Euroopa Liidu Teataja
            
            
               L 132/57
            
         KOMISJONI RAKENDUSMÄÄRUS (EL) nr 449/2014,
   2. mai 2014,
   millega muudetakse rakendusmäärust (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. detsembri 2011. aasta otsust 2012/105/EL Euroopa Liidu ja Venemaa Föderatsiooni vahelise Venemaa Föderatsioonist Euroopa Liitu eksporditavale puidule kohaldatavate tariifikvootide haldamist käsitleva kirjavahetuse vormis lepingu ning Euroopa Liidu ja Venemaa Föderatsiooni valitsuse vahelise kõnealuse lepingu kohaseid tehnilisi üksikasju käsitleva protokolli liidu nimel allkirjastamise ja ajutise kohaldamise kohta, (1) eriti selle artiklit 4,
   ning arvestades järgmist:
   
               (1)
            
            
               22. augustil 2012. aastal ühines Venemaa Föderatsioon Maailma Kaubandusorganisatsiooniga. Venemaa Föderatsiooni kohustused hõlmavad tariifikvoote, mida kohaldatakse teatavat liiki okaspuidu ekspordi suhtes ja millest osa on eraldatud Euroopa Liitu suunduvale ekspordile. Kõnealuste tariifikvootide haldamise kord on sätestatud Euroopa Liidu ja Venemaa Föderatsiooni vahelises kirjavahetuse vormis lepingus, milles käsitletakse Venemaa Föderatsioonist Euroopa Liitu eksporditavale puidule kohaldatavate tariifikvootide haldamist, (2) (edaspidi „leping”) ja Euroopa Liidu ja Venemaa Föderatsiooni valitsuse vahelises protokollis, milles käsitletakse lepingu kohaseid tehnilisi üksikasju, (3) (edaspidi „protokoll”). Leping ja protokoll allkirjastati 16. detsembril 2011. Neid on kohaldatud ajutiselt alates kuupäevast, mil Venemaa Föderatsioon ühines Maailma Kaubandusorganisatsiooniga.
            
         
               (2)
            
            
               Otsuse 2012/105/EL artikli 4 kohaselt on komisjoni rakendusmääruses (EL) nr 498/2012 (4) sätestatud eeskirjad Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta. Kõnealuse määruse kohaldamine lõppeb kuupäeval, mil lõppeb protokolli ajutine kohaldamine.
            
         
               (3)
            
            
               Kuigi lepingut ja protokolli kohaldatakse edasi ajutiselt kuni nende sõlmimiseks vajalike menetluste lõpuleviimiseni, on rakendusmääruse (EL) nr 498/2012 rakendamisel saadud kogemused esimese kolme kvoodiperioodi jooksul näidanud vajadust muuta kõnealuse määruse artiklit 15, et võtta arvesse tariifikvootide vähest kasutamist esimese kolme kvoodiperioodi jooksul. Artiklites 13 ja 14 sätestatud impordi ülemmäärade vähendamise peatamine kvoodiperioodil 2015 on vajalik selleks, et edendada Euroopa Liitu eksportimiseks eraldatud tariifikvootide täielikku ärakasutamist eelkõige seniste importijate puhul.
            
         
               (4)
            
            
               Seepärast tuleb rakendusmäärust (EL) nr 498/2012 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas nõukogu otsuse 2012/105/EL alusel loodud puidukomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 498/2012 artikkel 15 asendatakse järgmisega:
   
      „Artikkel 15
      1.   Kui artiklis 13 ja 14 sätestatud impordi ülemmäärade vähendamise tingimused on täidetud samaaegselt, siis kohaldatakse ainult suuremat vähendust (Ri või ri).
      2.   Artiklit 13 ja 14 ei kohaldata esimese kvoodiperioodi jooksul pärast esimest kolme kvoodiperioodi.”
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. mai 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  Nõukogu otsus 2012/105/EL, 14. detsember 2011, Euroopa Liidu ja Venemaa Föderatsiooni vahelise Venemaa Föderatsioonist Euroopa Liitu eksporditavale puidule kohaldatavate tariifikvootide haldamist käsitleva kirjavahetuse vormis lepingu ning Euroopa Liidu ja Venemaa Föderatsiooni valitsuse vahelise kõnealuse lepingu kohaseid tehnilisi üksikasju käsitleva protokolli liidu nimel allkirjastamise ja ajutise kohaldamise kohta (ELT L 57, 29.2.2012, lk 1).
   
      (2)  Euroopa Liidu ja Venemaa Föderatsiooni vaheline Venemaa Föderatsioonist Euroopa Liitu eksporditavale puidule kohaldatavate tariifikvootide haldamist käsitlev kirjavahetuse vormis leping (ELT L 57, 29.2.2012, lk 3).
   
      (3)  Euroopa Liidu ja Venemaa Föderatsiooni valitsuse vaheline protokoll tehniliste üksikasjade kohta vastavalt Euroopa Liidu ja Venemaa Föderatsiooni vahelisele Venemaa Föderatsioonist Euroopa Liitu eksporditavale puidule kohaldatavate tariifikvootide haldamist käsitlevale kirjavahetuse vormis lepingule (ELT L 57, 29.2.2012, lk 5).
   
      (4)  Komisjoni rakendusmäärus (EL) nr 498/2012, 12. juuni 2012, Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta (ELT L 152, 13.6.2012, lk 28).